open-index/open-wikipedia-markdown huggingface dataset:
Kraftwerk

Fondat en 1970, **Kraftwerk** (*usina electrica*, prononciat [ˈkʁaftvɛɐ̯k]) es un grop de musica electronica alemand originari de Düsseldorf (Alemanha). **Kraftwerk** es un grop precursor en matèria de musica electronica, demest los primièrs a popularizar lo genre (ambe lo Francés Jean-Michel Jarre). 

**Kraftwerk** serà sustot un dels grops qu'aurà lo mai marcat la musica pop de la fin del sègle 20en, en particular lo disco (Giorgio Moroder), l'italo-disco (Topo & Roby) e la new wave (The B-52's, Bronski Beat e The Communards, Duran Duran, Talk Talk, A-ha, Pet Shop Boys, Marquis de Sade, Indochine), mai especificament la synthpop, genre eissit dirèctament de l'estili **Kraftwerk** : aital, l'influéncia de **Kraktwerk** s'ausís clarament dins la musica de grops coma Depeche Mode, Yazoo, Eurythmics, Tears for Fears, Orchestral Manoeuvres in the Dark, Visage, Propaganda, Frankie Goes to Hollywood, Secret Service, Alphaville, Camouflage, Trans-X, etc. 

**Kraftwerk** a tanben influenciat lo hip-hop e la house al nivèl de l'escapolonatge, e plan evidentament fins a uèi la tècno e d'un biais general tota la musica electronica de las annadas 90 (U96, Front 242, Scooter, The Prodigy, Daft Punk, Air, Benny Benassi...) vist que la tècno e l'electrò au sens larg es de facto eretièra dels estilis precitats (disco, synthpop, house e hip-hop). 

La sonoritat del grop se caracteriza per la combinason d'una linha de bassa e d'una ritmica electronica ambe una estructura armonica e de melodias repetitivas fachas a partir de sintetizors, ambe de paraulas minimalistas cantadas o roboticas dins mantunas lengas, mai que mai en anglés (*The model*, *The Robots*) e en alemand (*Das model*, *Die Roboter*), qualques còps en francés, mai rarament en espanhòl, en rus, japonés, italian o en polonés.

Lo nuclèu original de **Kraftwerk** es lo duò Florian Schneider-Esleben e Ralf Hütter, ambe a l'entorn d'eles mantuns autres musicians coma lo guitarrista Michael Rother, lo bataire Klaus Dinger o encara l'engenhaire del son Konrad « Conny » Plank. A partir de 1975, **Kraftwerk** es un qüatuor electronic compausat del duò fondator Ralf Hütter e Florian Schneider-Esleben, ambe los percussionistas Wolfgang Flür e Karl Bartos.

Demest los títols emblematics de **Kraftwerk**, se pòt citar *Radioactivity*, *Trans-Europe Express*, *The Robots* o encara *Das Model*.

Lo paure Florian Schneider-Esleben defuntèt en 2020.

## Discografia
* 1970 : *Kraftwerk*
* 1972 : *Kraftwerk 2*
* 1973 : *Ralf und Florian*
* 1974 : *Autobahn*
* 1975 : *Radio-Activity*
* 1977 : *Trans-Europe Express*
* 1978 : *The Man-Machine*
* 1981 : *Computer World*
* 1986 : *Electric Café*
* 1991 : *The Mix*
* 2003 : *Tour de France Soundtracks* 	

## Cançons mai conegudas
* *Autobahn* (1975)
* *Radioactivity* (1976)
* *Trans-Europe Express* (1977)
* *Les mannequins* (1978)
* *The Robots* (1978)
* *The model* / *Das model* (1978)
* *Mini calculateur* (1981)
* *Musique non stop* (1986)
* *The telephone call* (1987)

## Referéncias
Kiss

**Kiss** es un grop anglofòn de *hard ròck*, considerat coma precursor del sosgenre *glam metal*, originari de Nòva York (Estats Units). 

Es estat format en genièr de 1973 pel guitarrista Paul Stanley e lo bassista Gene Simmons. Plan populars, **Kiss** a vendut mai de 60 milions d'albums als Estats Units e mai de 150 milions a l'escala mondiala, çò que fa de **Kiss** un dels grops los mai vendeires de l'istòria del ròck. 

Lo grop es compausat del duò original Paul Stanley (cant e guitarra) e Gene Simmons (cant e bassa), ambe Tommy Thayer a la guitarra e Eric Singer a la batariá.

Los sòcis del grop **Kiss** son tanben coneguts per lors maquilhatges, lors costums extravagants, lors nombroses efièches especials sus l'empont e la fòrça celèbra granda lenga de Gene Simmons, e forçalament sos nombroses produches derivats eissits de tot aquò que se vendon en quantitat industriala, tant qu'en 2006 la marca *Kiss* es estada avalorada a un miliard de dòlars americans. 

La cançon la mai coneguda del grop es *I Was Made for Lovin' You*, enòrme tube en 1979 capvath lo monde entièr.

## Discografia
* 1974 : *Kiss*
* 1974 : *Hotter Than Hell*
* 1975 : *Dressed to Kill*
* 1976 : *Destroyer*
* 1976 : *Rock and Roll Over*
* 1977 : *Love Gun*
* 1979 : *Dynasty*
* 1980 : *Unmasked*
* 1981 : *Music from « The Elder »*
* 1982 : *Creatures of the Night*
* 1983 : *Lick It Up*
* 1984 : *Animalize*
* 1985 : *Asylum*
* 1987 : *Crazy Nights*
* 1989 : *Hot in the Shade*
* 1992 : *Revenge*
* 1997 : *Carnival of Souls: The Final Sessions*
* 1998 : *Psycho Circus*
* 2009 : *Sonic Boom*
* 2012 : *Monster*

## Referéncias
Sia (omonimia)

**Sia** qu’ei:
* ua cantaira australiana
* lo nom francés de Sià, ua vièla de la comuna de Lus e Sent Sauvaire
Sià

**Sià** (*Sia* en francés) qu’ei ua vièla de la comuna de Lus e Sent Sauvaire, en Lavedan. 

A la revolucion, Sià qu’ei ena comuna de Sasòs. En 1823, qu’ei transferida a Lus.
Air

**Air** es un grop de musica electronica francés originari de Versalhas (França) format en 1995 e compausat del duò Jean-Benoît Dunckel e Nicolas Godin. Populars en França mas tanben en Grand Bretanha e als Estats Units, lo grop es ambe Daft Punk (a qui son qualques còps comparats) un dels mai emblematics del movement musical *French touch*, caracterizat per lors referéncias musicalas *vintage*, puslèu las annadas 70 (lo grop alemand Kraftwerk o lo disco) al lòc de la tècno modèrna "*eurodance*" de lors contemporanèus. Las parts cantadas de lors composicions son en anglés e en francés. 

En 1998, lo primièr album *Moon Safari* es un dels disques de l'annada, gràcia sustot al tube *Sexy Boy*. Dos ans mai tard, compausan la benda sonòra del film american *The Virgin Suicides* de Sofia Coppola.

## Discografia
* 1998 	*Moon Safari* 	
* 2000 	*The Virgin Suicides* 	
* 2001 	*10,000 Hz Legend*
* 2004 	*Talkie Walkie* 	
* 2007 	*Pocket Symphony* 	
* 2009 	*Love* 
* 2012 	*Le Voyage dans la Lune* 	
* 2014 	*Music for Museum*

## Cançons mai conegudas
* *Sexy Boy* (1998)
* *Kelly Watch The Stars* (1998)
* *Playground Love* (2001)

## Referéncias
Stardust

**Stardust** es un grop francés efemèr de musica electronica restacat al movement *French touch*. Lo grop es pas estat actiu qu'un an, en 1998, annada pendent la quala a sortit lo tròç *Music Sounds Better with You* qu'es estat un tube, a l'encòp en 1998 (ambe un pic en octobre) e tornamai en 2019 (n°1 en França al mes de julhet).

**Stardust** es compausat d'Alan Braxe, de Benjamin Diamond e de Thomas Bangalter del duò Daft Punk. Aqueste trio s'es amassat lo temps d'una collaboracion per la cançon en anglés *Music Sounds Better with You* en 1998. 

*Music Sounds Better with You* es concebut en decembre de 1997 dins l'estúdio de Thomas Bangalter. Es fach a partir d'un escapolon de la cançon *Fate* de Chaka Khan ambe Benjamin Diamond al cant en anglés.

## Referéncias
Kavinsky

**Kavinsky**, de còps estilizat **KΔVINϟKY**, de son nom vertadièr **Vincent Belorgey**, nascut lo 31 de julhet de 1975 en Sèina e Sant Danís còsta París (França), es un artista de musica electronica e un actor francés. Per son estil, **Kavinsky** es de còps comparat a Daft Punk. 

Lo tròç mai conegut de **Kavinsky** es lo títol cantat en anglés *Nightcall* que figura dins la benda sonòra del filme *Drive* sortit en 2011. *Nightcall* es tanben estat représ en 2013 pel grop anglés London Grammar. En 2024, t'en enregistra una novèla version ambe la cantaira Angèle e lo grop Phoenix.

**Kavinsky** costeja dempuèi l'adolescéncia Mr. Oizo (Quentin Dupieux).

## Discografia
* 2013 : *OutRun*
* 2022 : *Reborn*

## Títols mai coneguts
* *Nightcall* (2011)
* *Protovision* (2012)
* *Roadgame* (2013)
* *Odd look* (2013)
* *Nightcall* (tornamai en 2024, ambe Angèle al cant e Phoenix)

## Referéncias
The Strokes

**The Strokes** es un grop de ròck anglofòn american, originari de Nòva York (Estats Units). 

Format en 1998, fa part dels grops màgers del reviscòl pòst-punk. Es compausat de Julian Casablancas (cant), de Nick Valensi (guitarra), d'Albert Hammond Jr (cant e guitarra), de Nikolai Fraiture (bassa) e de Fabrizio Moretti (batariá).

En 2013, lo cantaire dels **Strokes**, Julian Casablancas, participa al cant al títol *Instant Crush* del duò francés Daft Punk.

## Discografia
* 2001 : *Is This It*
* 2003 : *Room on Fire*
* 2006 : *First Impressions of Earth*
* 2011 : *Angles*
* 2013 : *Comedown Machine*
* 2020 : *The New Abnormal*

## Referéncias
Space

**Space** es un grop de synthpop e disco francés, sustot conegut per son títol instrumental *Magic Fly*, enòrme tube en 1977 dins mantuns païses.

**Space** es estat format en 1977 per Didier Marouani amb los adobaires Roland Romanelli e Jannick Top, e de còps la cantaira Madeline Bell. 

Al començament, los musicians jogavan fòrça sus l'estetica de sciéncia-ficcion, se produsent sovent en costums de scèna amb de cascos e combinasons espacialas. Una autra rason d'aparéisser desguisats en astronautas e donc anonimes en public seriá que Didier Marouani èra ligat per un contracte ambe un ostal de disc diferent de lo qu'a produch son grop. En tot cas, d'annadas mai tard, aquela estrategia originala de comunicacion inspirèt lo duò Daft Punk que farà çò meteis.

## Referéncias
Guilda

[thumb|right|[Pintura representant de marchands d'una guilde neerlandesa.]]

Una **guilda** es una associacion de marchands medievaus aguent d'interès comuns.

## Istòria

Lei guildas apareguèron a la fin dau sègle VIII, probablament en s'inspirant dau modèl dei confrariás crestianas aparegudas durant lo periòde dei Grandeis Invasions per suplir la familha e l'Estat. Conoguèron un desvolopament important a partir dau sègle XI. D'efiech, lo redreiçament economic dau periòde favorizèt tornarmai lo comèrci e de marchands se recampèron donc per protegir seis interès (proteccion dei convòis, còntra leis impòsts excessius, etc.). Lei guildas gropèron alora de negociants originaris d'una meteissa region, circulant lòng d'un meteis aisse ò passant frequentament dins una meteissa vila.

Lei premierei guildas poderosas se formèron en Flandra e dins la vau de Ren. Pasmens, lo modèl se difusèt en Euròpa e, probable, dins de país musulmans vesins. Lei guildas avián generalament un reglament interior e de drechs reconeguts per leis autoritats (privilègis, juridiccion pròpria, etc.). En particular, dispausan generalament d'un monopòli sus una activitat donada. Aqueu desvolopament foguèt sostengut per aqueu dei vilas car lo comèrci èra un otís d'afiermacion dei libertats urbanas còntra lo poder senhorau.

Dins aquò, tre la fin dau sègle XII, la màger part dei guildas venguèron d'organizacions sarradas reservadas a un elèit de marchands ò d'artesans. Tre lo sègle XV, lo declin dei guildas marchandas èra visible. En revènge, lei guildas d'artesans gardèron una influéncia pus importanta sus lo teissut economic. Dispareguèron amb lo desvolopament dau capitalisme que s'opausèt radicalament a sei privilègis economics. En França, leis autoritats revolucionàrias ordonèron lor dissolucion dins lo quadre de l'abolicion de la feudalitat. Pasmens, uei, l'eiretatge culturau e lei tradicions dei guildas contunia d'influenciar certanei sectors de l'artesanat.

## Annèxas

### Liames intèrnes

* Sindicat professionau.

### Bibliografia

* **[[alemand|(de)]]** Ernst Cordt, *Die Gilden. Ursprung und Wesen*, Kümmerle, 1984.
* **[[alemand|(de)]]** Berent Schwineköper (dir.), *Gilden und Zünfte. Kaufmännische und Gewerbliche Genossenschaften im frühen und hohen Mittelalter*, Thorbecke, 1985.

### Nòtas e referéncias
Conjuracion deis Egaus

[thumb|right|Retrach de [Gracchus Babeuf, cap principau de la conjuracion.]]

La **Conjuracion deis Egaus** es una temptativa de reversament dau Directòri menada, durant la Revolucion Francesa, per Gracchus Babeuf e lo movement deis « Egaus ». Lo projècte foguèt aisament reprimit per lo govèrn francés en causa d'un traïment e lei caps principaus foguèron condamnats a mòrt ò exiliats. Pasmens, aqueu complòt es conegut coma la premiera temptativa de presa dau poder per un movement d'inspiracion comunista.

## Causas

La conjuracion foguèt organizada per Gracchus Babeuf (1760-1797) e sei partisans, principalament recampats dins lo club dau Panteon. Eissit de l'agitacion revolucionària, aqueu movement èra en favor d'una reforma radicala de la societat que prefigura lo comunisme dau sègle XIX. Per ela, èra necessari d'abolir la proprietat privada e de proclamar una republica egalitarista. Un jornau, lo *Tribun du peuple*, li permetèt de difusar seis idèas. Puei, en 1796, de trèbols populars, causats per l'aumentacion dei pretz, donèron l'idèa ais « Egaus » d'organizar una insureccion còntra lo Directòri.

## Debanament

thumb|right|Execucion dei mutins dau camp de Grenelle.

Lo projècte d'insureccion foguèt imaginat durant l'ivèrn 1795-1796 e lei partisans de Babeuf recebèron pauc a pauc l'ajuda de jacobins democratas coma André Amar (1755-1816). Una comitat d'uech personas foguèt creat per dirigir l'operacion (Babeuf, Buonarroti, Darthé, Debon, Maréchal, Lepeletier, Antonelle e Grisel). Lo contèxte èra favorable en causa de la famina presenta dins plusors vilas importantas e d'una aumentacion de l'agitacion reialista. Gràcias a l'influéncia dau *Tribun du peuple*, lei conjurats esperavan obtenir lo sostèn dei massas popularas.

Pasmens, lo Directòri foguèt avertit dau projècte per Grisel. Ordonèt ansin l'arrestacion dei caps de la conspiracion lo 10 de mai de 1796. Puei, reprimiguèt sensa dificultat una temptativa de mutinariá dau camp de Grenelle dins la nuech dau 9 au 10 de setembre (131 presoniers, 30 fusilhats). Enfin, a la demanda de Lazare Carnot, lei menaires deis « Egaus » foguèron jutjats e Gracchus Babeuf e Darthé foguèron condamnats a mòrt en mai de 1797.

## Influéncia

La conjuracion deis Egaus es la premiera temptativa d'aplicar d'idèas comunistas dins la realitat. Aquò marca ansin son intrada dins la vida politica europèa. De mai, gràcias a l'òbra de Buonarroti, leis idèas egalitaristas de Babeuf se difusèron dins lo movement republican. L'idèa d'una dictatuta revolucionària provisòria per abolir la proprietat privada influencièt tanben fòrça lei trabalhs de pensaires coma Auguste Blanqui (1805-1881), Karl Marx (1818-1883) e Lenin (1870-1924).

## Annèxas

### Liames intèrnes

* Babeuf (Gracchus).
* Buonarroti (Philippe).
* Comunisme.
* Directòri.
* Revolucion Francesa.


### Bibliografia

* **[[francés|(fr)]]** Jean-Marc Schiappa, *Gracchus Babeuf, avec les Égaux*, Éditions ouvrières, coll. « La part des hommes », 1991.

### Nòtas e referéncias
Gwen Stefani

**Gwen Renée Stefani**, nascuda lo 3 d'octobre de 1969 a Fullerton, en Califòrnia (Estats Units), es una autora, compositritz e cantaira pop anglofòna. Es tanben estilista. 

**Gwen Stefani** es d'origina italiana per son paire (Dennis Stefani), e es tanben d'origina irlandesa e escocesa per sa maire (Patti Flynn).

Cantaira del grop ròck No Doubt, **Gwen Stefani** lança sa carrièra sòlo en 2004 amb son primièr album *Love. Angel. Music. Baby.*, seguit en 2006 per l'album *The Sweet Escape*. 

En 2016, **Gwen Stefani** sortís un tresen album sòlo, *This Is What the Truth Feels Like*, puèi en octobre de 2017 un album de cançons de Nadal entitolat *You Make It Feel Like Christmas*.

En Occitània, la cançon en sòlo de Gwen Stefani la mai coneguda es *What you waiting for?*, cançon publicada en single a la tota fin de 2004 e qu'es estada un tube planetari en 2005.

En 2003, se lança dins la mòda ambe sa linha de vestit *L.A.M.B.* e espandís sa colleccion ambe en 2005 la linha *Harajuku Lovers*, ambe una fòrta inspiracion de la cultura japonesa.

## Discografia (en sòlo)
* 2004 : *Love. Angel. Music. Baby.*
* 2006 : *The Sweet Escape*
* 2016 : *This Is What the Truth Feels Like*
* 2017 : *You Make It Feel Like Christmas*

## Cançons mai conegudas (en sòlo)
* *Let Me Blow Ya Mind* (2001, ambe Eve)
* *What You Waiting For?* (2004)
* *Rich Girl* (2005, basat sus *If I Were a Rich Man*, ambe Eve)
* *Hollaback Girl* (2005)
* *Cool* (2006)
* *Wind It Up* (2007)
* *The Sweet Escape* (2007, ambe Akon)
* *4 In The Morning* (2007)

## Referéncias
Walter Christaller

**Walter Christaller** (21 d'abriu de 1893, Altensteig - 9 de març de 1969, Königstein im Taunus) es un geograf alemand. Pionier de la *[[Geografia Novèla]]*, promouguèt una vision privilegiant l'estudi dei zònas urbanas, dei logicas urbanas e, pus generalament, deis elements regulars d'un espaci geografic. Sa tèsi sus lei « luòcs centraus d'Alemanha dau Sud », publicada en 1933, marquèt ansin una rompedura importanta dins l'istòria de la geografia.

A l'origina partisan deis idèas comunistas, se raprochèt pauc a pauc dau nazisme e venguèt sòci dau NSDAP en 1940. Foguèt encargat, sota la direccion de Konrad Meyer-Hetling (1901-1973), d'estudiar de plans de colonizacion alemanda en Euròpa de l'Èst. Après 1945, Christaller foguèt pas regardat per la denazificacion d'Alemanha. Totjorn partisan d'un govèrn autoritari, jonhèt lo partit comunista de l'Oèst e foguèt accusat, benlèu en causa de son passat, de son espionatge. Foguèt ansin pas tornat integrar dins son universitat. Dins aquò, l'importància metodologica de son trabalh foguèt pauc a pauc reconeguda.

## Liames intèrnes

* *[[Geografia Novèla]]*. 
* Lebensraum.
* Nazisme.

## Bibliografia

## Nòtas e referéncias
Peter Gould

[thumb|right|Peter Gould en [1997.]]

**Peter Gould** (Coulsdon,18 de novembre de 1932 – State College, 22 de genier de 2000) foguèt un geograf britanico-estatsunidenc famós per son ròtle dins l'estructuracion e la difusion de la *[[Geografia Novèla]]*, un important corrent de la geografia de la segonda mitat dau sègle XX. Recebèt lo Prèmi Vautrin-Lud en 1993. Son òbra pus importanta es probable *Spatial organization: the geographer's view of the world*, publicada en 1971, onte s'interessèt a l'epistemologia de sa disciplina. Promouguèt tanben fòrça l'estudi dei cartas mentalas.

## Articles connèxes

* Carta mentala.
* *[[Geografia Novèla]]*.

## Bibliografia

* **[[anglés|(en)]]** Barney Warf, *Peter Gould in Encyclopedia of Human Geography*, SAGE Publications Inc, 2006, pp. 1356-1357.

## Nòtas e referéncias
Snap!

**Snap!** es un grop anglofòn alemand de musica electronica eissit de la house uèi catalogat eurodance. 

Fondat en 1989 a Francfòrt de Men (Alemanha), **Snap!** est estat creat a l'origina pels productors alemands Michael Münzing (àlias Benito Benites) e Luca Anzilotti (àlias John Virgo Garrett III), ancians sòcis de Off. Lo grop comprend tanben la cantaira americana Thea Austin e lo rapaire (american el tanben) Turbo B (de son nom vertadièr Durron Maurice Butler). La formacion va cambiar, e aital sus d'unes tròces e segon las periòdas participan tanben al cant las americanas Niki Haris e Penny Ford o encara lo rapaire Stoli Michaels. 

**Snap!** es sustot conegut per dos títols, *The Power*, tube emblematic de la house en 1990 (n°1 al Reialme Unit), e *Rhythm Is a Dancer*, l'un dels primièrs gròsses succèsses mondials de la tècno dance, e per l'anecdòta, primièr títol d'aqueste estili musical d'èstre estat n°1 en França pendent l'estiu de 1992.

*The Power* figura sus la benda sonòra del filme american de 2003 ''Bruce Almighty''. Tanben, lor tròç *Keep It Up* enregistrat en 1990 es conegut coma un dels tèmas del filme ''Rocky 5''. 

## Discografia
* 1990 : *World Power* 
* 1992 : *The Madman's Return* 
* 1994 : *Welcome to Tomorrow* 

## Cançons mai conegudas
* *The Power* (1990)
* *Ooops up* (1990)
* *Keep It Up* (1990)
* *Rhythm Is a Dancer* (1992)
* *Exterminate* (1993)
* *Do you see the light (looking for)* (1993)

## Referéncias
Europe

**Europe** (*Euròpa*) es un grop anglofòn suedés de *hard ròck*, originari d'Estocòlme (Suècia). **Euròpa** s'inspira de mantuns grops emblematics del *hard ròck* coma Deep Purple, Led Zeppelin, Kiss, AC/DC, Scorpions o encara Iron Maiden.

**Euròpa** s'es format de caps 1979 en banlèga d'Estocòlme (Suècia) e èra inicialament compausat de Joey Tempest (cant), de John Norum (guitarra), de John Levén (bassa) e de Tony Reno (batariá). A l'epòca, lo nom del grop es *Force*. Lo cambiament del nom en **Europe** seriá en ligason ambe lo nom de l'album *Made in Europe*, enregistrat en concèrt de Deep Purple, un album d'un grop plan aimat dels musicians. Mai tard, **Euròpa** es tostemps compausat de Joey Tempest au cant, John Norum a la guitarra e de John Levén a la bassa, mas ambe aqueste còp Mic Michaeli als clavièrs e Ian Haugland a la batariá.

Après dos primièrs albums heavy metal qu'an agut de succès en Escandinàvia e al Japon tre la debuta de las annadas 1980, **Euròpa** ven mondialament celèbra en 1986 ambe son tresen album, *The Final Countdown*. Aqueste tresen album s'aluenha del heavy metal dels dos primièrs e se sarra puslèu del *hard ròck melodic* dels grops americans d'aquel estili comercial dich hard fm (o glam metal) caracteristic del mieg de las annadas 80 coma per exemple Bon Jovi : aital, *The Final Countdown* ven una capitada considerabla en se vendent a mai de 3 milions d'exemplars als Estats Units e a mai de 15 milions capvath lo monde entièr.

**Euròpa** es l'un dels grops de *hard ròck* los mai populars de las annadas 1980 ambe Bon Jovi, Van Halen, Def Leppard, AC/DC, Guns N' Roses, Aerosmith e Scorpions, vendent mai de 25 milions de disques dins lo monde. Als Estats Units, lo grop atenh lo *Top 20* dels albums dins lo *Billboard 200* ambe dos albums, *The Final Countdown* e *Out of This World*, e lo *Top 10* dels singles dins lo *Billboard Hot 100* gràcias a dos títols, *The Final Countdown* (que demòra la cançon la mai coneguda del grop) e la balada *Carrie*.

## Discografia
* 1983 : *Europe*
* 1984 : *Wings of Tomorrow*
* 1986 : *The Final Countdown*
* 1988 : *Out of This World*
* 1991 : *Prisoners in Paradise*
* 2004 : *Start from the Dark*
* 2006 : *Secret Society*
* 2009 : *Last Look at Eden*
* 2012 : *Bag of Bones*
* 2015 : *War of Kings*
* 2017 : *Walk the Earth*

## Cançons mai conegudas
* *The Final Countdown* (1986)
* *Rock the night* (1987)
* *Carrie* (1987)
* *Cherokee* (1987)
* *Superstitious* (1988)
* *Open Your Heart* (1989)

## Referéncias
Offspring

**The Offspring**, o simplament **Offspring** (*Progenitura*), es un grop de punk ròck anglofòn american, originari de Califòrnia. Format en 1984, lo grop es actualament compausat de Bryan « Dexter » Holland al cant e a la guitarra ritmica, de Todd Morse a la bassa (qu'a remplaçat Gregory Kriesel en 2018) e de Kevin « Noodles » Wasserman a la guitarra sòlo.

Lo grop coneis la notorietat internacionala de caps 1994 e 1995 ambe lo succès dels singles *Come Out and Play* e *Self Esteem*, eissits de l'album *Smash* paregut en 1994. Aquel album se vendrà a mai d'onze milions d'exemplars capvath lo monde entièr. Aquela capitada internacionala s'inscriu dins un contèxt pòst-Nirvana ont lo punk ròck beneficia d'un retorn de vam de popularitat. D'autras formacions punk de la meteissa epòca coma Green Day, Rancid e NOFX participan tanben a n'aquel fenomèn. Eissits  de la scèna locala californiana, aqueles grops veson lèu lor musica s'espandir a l'escala nacionala americana puèi dins lo monde entièr ambe un brave sosten de las ràdios, de las cadenas de television musicalas e de la premsa.

Après la capitada de *Smash*, **Offspring** fa de viradas mondialas e enregistra de nombrosas cançons, que mantunas vendràn encara de tubes coma *Pretty Fly (for a White Guy)* e *Why Don't You Get a Job?* en 1999, *The Kids Aren't Alright* e *Original Prankster* en 2000, o encara *Hit that* en 2004.

## Discografia
* 1989 : *The Offspring* 
* 1992 : *Ignition* 
* 1994 : *Smash* 
* 1997 : *Ixnay on the Hombre* 
* 1998 : *Americana* 
* 2000 : *Conspiracy of One* 
* 2003 : *Splinter* 
* 2008 : *Rise and Fall, Rage and Grace* 
* 2012 : *Days Go By* 
* 2021 : *Let the Bad Times Roll* 

## Cançons mai conegudas
* *Come Out and Play* (1994)
* *Self Esteem* (1995) 
* *Gotta Get Away* (1995)
* *Gone Away* (1997)
* *Pretty Fly (for a White Guy)* (1999)
* *Why Don't You Get a Job?* (1999)
* *The Kids Aren't Alright* (2000)
* *Original Prankster* (2000)
* *Hit that* (2004)

## Referéncias
Green Day

**Green Day** es un grop punk ròck anglofòn american format en 1987 en Califòrnia (Estats Units).

**Green Day** significa *jornada verda*. Una *jornada verda* es una jornada passada a far pas res, a part fumar de cannabis (*verda* per la color de la planta, lo cannabis). Lo grop es compausat a l'origina del cantaire e guitarrista Billie Joe Armstrong e del bassista Mike Dirnt, ambe a partir de 1988 John Kiffmeyer a la batariá, remplaçat en 1992 per Tré Cool.

En 1994 lor album *Dookie*, que conten lo tube *Basket Case*, a un immense succès : se vend a 10 milions d'exemplars als Estats Units e a 15 milions al nivèl mondial. Green Day ven alavetza ambe Offspring e Rancid l'un dels grops màgers pòst-Nirvana a èstre estat actors del retorn de la mòda del punk ròck als Estats Units.

La cançon la mai coneguda de **Green Day** en Occitània es *Boulevard Of Broken Dreams*, un tube de 2005. 

Lor tròç *21 Guns* figura en 2009 dins la benda sonòra del filme american ''Transformers: Revenge of the Fallen''.

## Discografia
* 1990 : *1,039/Smoothed Out Slappy Hours* 
* 1992 : *Kerplunk!* 
* 1994 : *Dookie* 
* 1995 : *Insomniac*
* 1997 : *Nimrod*
* 2000 : *Warning:*
* 2004 : *American Idiot* 
* 2009 : *21st Century Breakdown* 
* 2012 : *¡Uno!* 
* 2012 : *¡Dos!* 
* 2012 : *¡Tré!* 
* 2016 : *Revolution Radio* 
* 2020 : *Father of All Motherfuckers* 
* 2024 : *Saviors* 

## Cançons mai conegudas
* *Basket Case* (1994)
* *Boulevard Of Broken Dreams* (2005)
* *Holiday* (2005)
* *The Saints Are Coming* (2006, ambe U2)
* *21 Guns* (2009)
* *21st Century Breakdown* (2010)

## Referéncias
Satellit glaçat

[thumb|right|[Fotografia de la superficia d'Encelada, una luna glaçada dau sistèma de Saturne.]]

Un **satellit glaçat** (ò **luna glaçada**) es un satellit naturau que sa superficia es principalament cubèrta de glaç. Son probable format d'un nuclèu de silicats e de metau, d'un mantèu de glaç liquids e d'una crosta de glaç solids. Segon certanei modèls, lo mantèu liquid dei satellits glaçats somés a de fòrças de marèia importantas podriá èsser constituït d'aiga. Lei lunas glaçadas son donc l'objècte d'estudis importants per i cercar una possibla vida extraterrèstra. A l'ora d'ara, lei satellits glaçats coneguts se situan dins lo Sistèma Solar. Son en orbita a l'entorn dei planetas gigantas.

## Liames intèrnes

* Criovolcanisme.

## Bibliografia

* **[[alemand|(de)]]** Mario Markus, *Leben in den Eismonden?* Verlag Dr. Friedrich Pfeil, 2020.

## Nòtas e referéncias
Camporrells (Noguera)

**Camporrells** es un masatge de la comuna catalana d’Albesa, dins Noguera. Es tanben l’ancian nom de la comuna d’Albesa.
Camporrells

**Camporrells** es un toponim catalan:
* Camporrells, una comuna de Llitera;
* Camporrels, ancian nom de la comuna d’Albesa, en Noguera.
NOFX

**NOFX** (prononciat [noʊεfεks]) es un grop de punk ròck anglofòn american originari de Los Angeles en Califòrnia (Estats Units). Es format en 1983 per Fat Mike, Erik Sandin e Eric Melvin. 

A l'origina, Eric Melvin èra lo cantaire màger del grop, mas coma podiá pas tròp jogar e cantar a l'encòp, Fat Mike a prés lo relai coma cantaire. Pasmens, Eric Melvin canta sus d'unas cançons.

Enregistran *Liberal Animation* en 1988 ambe Brett Gurewitz de Bad Religion. L'annada d'après, lo grop sortís *S&M Airlines* (1989) e *Ribbed* en 1990. En 1991, **NOFX** patís de nombroses cambiaments, pasmens, los tres membres d'origina son amassas e *El Hefe* se junta al trio per formar un qüatuor. Pendent aquela meteissa annada, lo grop torna sortir l'album *Liberal Animacion* sus un labèl novèl. 

Es en 1994, ambe la sortida de *Punk in Drublic*, que **NOFX** ven popular. Lo títol de l'album, mèscla de *Drunk in Public* (bandat en public) mòstra l'estat d'esperit de **NOFX** : actitud punk, musica rapida, tèxtes perspicaces e umor festiu.

Aqueste album *Punk in Drublic* sortís oportunament dins lo periòde del reviscòl del vam punk ròck del mièg de las annadas 1990 als Estats Units ambe las capitadas espectacularas de l'album *Smash* de Offspring e de l'album *Dookie* de Green Day. **NOFX** es alavetz remarcat en beneficiant de l'interès portat a n'aquel moment sus aquela jove e novèla scèna punk ròck americana, californiana en particular, çò que lor permetrà aital de ganhar una reputacion mondiala.

## Discografia
* 1988 : *Liberal Animation*
* 1989 : *S&M Airlines*
* 1991 : *Ribbed*
* 1992 : *White Trash, Two Heebs and a Bean*
* 1994 : *Punk in Drublic*
* 1996 : *Heavy Petting Zoo*
* 1997 : *So Long and Thanks for All the Shoes*
* 2000 : *Pump Up the Valuum*
* 2003 : *War on Errorism*
* 2006 : *Wolves in Wolves' Clothing*
* 2009 : *Coaster*
* 2012 : *Self Entitled*
* 2016 : *First Ditch Effort*
* 2021 : *Single Album*
* 2022 : *Double Album*

## Cançons mai conegudas
* *Stickin in my eye* (1992)
* *Bob* (1992)
* *Linoleum* (1994)
* *Don't call me white* (1994)
* *Leave it alone* (1995)

## Referéncias
Rancid

**Rancid** es un grop de punk ròck anglofòn american, originari de Califòrnia (Estats Units). Format en 1991, lo grop es conegut per aver contribuït ambe los autres grops de la scèna californiana Green Day e Offspring a tornar lo punk ròck al primièr plan dins las annadas 1990 als Estats Units en seguida del "grunge" (Nirvana) . 

Lo grop es compausat de Tim Armstrong e Lars Frederiksen a la guitarra e al cant, de Matt Freeman a la bassa e de Brett Reed a la batariá, remplaçat per Branden Steineckert en 2006.

**Rancid** s'es fach conéisser en 1994 ambe l'album *Let's Go* e lo single *Salvation*. En 1995 sortisson l'album *...And Out Come the Wolves*, que foguèt una granda capitada comerciala, ambe los títols *Ruby Soho*, *Roots Radicals* e *Time Bomb*.

## Discografia
* 1993 : *Rancid*
* 1994 : *Let's Go*
* 1995 : *...And Out Come the Wolves*
* 1998 : *Life Won't Wait*
* 2000 : *Rancid*
* 2003 : *Indestructible*
* 2008 : *B Sides and C Sides*
* 2009 : *Let the Dominoes Fall*
* 2014 : *Honor Is All We Know*
* 2017 : *Trouble Maker*

## Referéncias
The Stooges

**The Stooges** [ðə stuːd͡ʒəz], o de còps **Iggy and the Stooges**, èra un grop anglofòn american ròck independent, originari del Michigan (Estats Units), que los sòcis màgers foguèron Iggy Pop (cant), James Williamson (guitarra), Ron Asheton (defuntat en 2009), Scott Asheton (defuntat en 2014), Steve Mackay (defuntat en 2015) e Mike Watt. Quitament s'an pas vendut fòrça disques, **los Stooges** an pr'aquò influenciat lo ròck e lo quite heavy metal, e son quitament considerats coma los precursors del punk.

Lo grop existís primièr entre 1967 e 1974, puèi se reforma entre 2003 e 2016. Entre 1975 e 2003, Iggy Pop (de de son nom vertadièr James Newell Osterberg), cantaire del grop, a una carrièra sòlo coronada de succès, ambe mantuns tubes, *The Passenger* e *Lust for life* (de caps 1977), *Candy* (en 1990 en duò ambe Kate Pierson, la cantaira dels B-52's) o encara *In the death car* (en 1993)  etc.

Las doas cançons benlèu las mais conegudas dels **Stooges** son *I Wanna Be Your Dog* e *Search and Destroy*.  

## Referéncias
Pubertat

vinheta|''La prepubertat'', de Edvard Munch (1894-95)
La **pubertat** es un periòde de cambiaments fisics per los quals lo còrs d'un mainatge ven un còrs fisicament adult. Lo tèrme pubertat se referís als cambiaments corporals de la madurason sexuala e psiquica.

La pubertat arriba entre 9 e 14 ans (mas pòt contunhar tanben puèi) jol contraròtle de l'ipofisi, glandola situada a la basa del cervèl, qu'a la capacitat de secretar d'ormonas capablas d'estimular las gonadas (produtrises de gametas), respectivament testiculs e ovaris. Las gonadas son capablas de produire d'ormònas sexualas qu'estimulan lo desvolopament dels caractèrs sexuals primaris (desvolopament dels organs sexuals, primièras menstruacions apeladas menarca, produccion d'espermatozoïdes) e dels caractèrs sexuals segondaris (cambiament de votz, creissença de las popas e del penis, aspècte de pel sus tot lo còrs, alargament del bacin, desvolopament de la musculatura).

## Referéncias
Lista dels primièrs ministres de Macedònia del Nòrd

thumb|250px|Blason de Macedònia del Nòrd.
Vaquí la lista dels presidents de govèrn (primièrs ministres) de **[[Macedònia del Nòrd]]** aprep la declaracion d’independéncia de Iogoslavia, lo 8 de setembre de 1991.

## Vejatz tanben
* Macedònia del Nòrd
* Lista dels presidents de Macedònia del Nòrd
Evanescence

**Evanescence** es un grop anglofòn american de ròck, sovent abusivament aparentat al metal gotic, originari de Little Rock (Estats Units). A l'origina, es estat format en 1995 per la cantaira Amy Lee e Ben Moody (que quita lo grop en 2003).

**Evanescence** publica son primièr album estúdio, *Fallen*, en 2003. Aquel album es un enòrme succès : se vend a mai de 17 milions d'exemplars dins lo mond entièr. Un an mai tard, **Evanescence** sortís son primièr album sus l'empont, *Anywhere but Home*. En 2006, lo grop publica son segond album, *The Open Door*, que se vend a 5 milions d'exemplars. 

Las tres cançons las mai conegudas d**'Evanescence** en Occitània son *Bring me to life* e *Going under* en 2003, e *My Immortal* en 2004.

## Discografia
* 2003 : *Fallen*
* 2006 : *The Open Door* 
* 2011 : *Evanescence*
* 2017 : *Synthesis* 
* 2021 : *The Bitter Truth*

## Referénçias
The Rasmus

**The Rasmus** es un grop de ròck anglofòn finlandés fondat en 1994 ambe lo nom d**'Antalla** e originari de Helsinki (Finlàndia).

**The Rasmus**, o puslèu **Antalla**, es a la basa un grop compausat de Lauri Ylönen (cant), Pauli Rantasalmi (guitarra), Eero Heinonen (bassa) e Janne Heiskanen (batariá). Janne Heiskanen quita lo grop en 1998 e es remplaçat per Aki Hakala. 

En 2003, lor cançon *In the Shadows* es un tube enòrme que los fa conéisser dins lo mond entièr.

En França, aquesta cançon dels **Rasmus** *In the Shadows* es quitament estada utilizada coma indicatiu de la celèbra emission setmanièra de television ''On n'est pas couché'' pendent catòrze ans entre 2006 e 2020.

## Discografia
* 1996 : *Peep* 
* 1997 : *Playboys* 
* 1998 : *Hell of a Tester* 
* 2001 : *Into* 
* 2003 : *Dead Letters*
* 2005 : *Hide from the Sun* 
* 2008 : *Black Roses* 
* 2012 : *The Rasmus* 
* 2017 : *Dark Matters*
* 2022 : *Rise* 

## Cançons mai conegudas
* *In the Shadows* (2003)
* *No fear* (2005)
* *Livin' in a World Without You* (2008)

## Referéncias
Joan Jett

**Joan Jett**, de son nom vertadièr **Joan Marie Larkin**, nascuda lo 22 de setembre de 1958 a Wynnewood dins la banlèga de Filadèlfia (Estats Units), es una guitarrista e cantaira anglofòna americana de ròck.

Es sustot coneguda per sa represa del títol *I Love Rock 'n' Roll* en 1982, tròç ròck compausat e enregistrat en 1975 per Alan Merrill e Jake Hooker del grop anglo-american *The Arrows*.

**Joan Jett** es l'un dels sòcis fondators en 1975 del grop efemèr de ròck *The Runaways* ambe la bataira Sandy West, Micki Steele, Jackie Fox, Lila Ford e Cherie Currie. Lo grop se separa tre la debuta de l'annada de 1979. 

**Joan Jett** enregistra alavetz en 1981 aquela represa dels *Arrows*, *I Love Rock 'n' Roll*, acompanhada dels **Blackhearts**, sos musicians a n'aquel moment, Dougie a la guitarra sòlo, Thomas Price a la bassa e Kenny Laguna. Aquesta version de **Joan Jett e los Blackhearts** es un tube colossal dins lo monde entièr en 1982 e deveng aital un estandard del ròck, sovent représ tornamai per mantuns artistas, per exemple per Britney Spears en 2002, o encara parodiat en occitan pel grop Test en 1998 (*I Love cagarols*).

## Referéncias
Glèisa Santa Anna de Trebizonda

vinheta|380x380px|Nau e portal de la Glèisa de Santa Anna de Trebizonda.
**La Glèisa de Santa Anna de Trebizonda** (en turc *Küçük Ayvası Kilise*, en grèc *Ἁγία Άννα* = *Hagia Anna,* en armèni *Սուրբ Աննա*) es una glèisa del periòde bizantin situada dins lo centre de la vila turca de Trebizonda.
Zenobia d'Armenia

vinheta|378x378px|Zenobia trobada sobre las ribièras de l'Araxe.
**Zenobia d'Armenia** es una reina dau reiaume d'Armenia dau sègle I.
Trebizonda

**Trebizonda** (en turc *Trabzon*, en grèc modèrne Τραπεζούντα *= Trapezounta* [trapeˈzunda], en grèc bizantin Τραπεζοῦς *= Trapezoũs*, en armèni Տրապիզոն *= Drabizon*) es una vila del nòrd de Turquia, en Asia, en riba de la Mar Negra.

Actualament es una vila que la cultura turca i domina. Istoricament e fins al començament del sègle XX, es la cultura grèga que lai dominava.

Trebizonda foguèt lo centre de l'Empèri de Trebizonda qu'existiguèt de 1204 a 1461 e qu'èra un destacament de l'Empèri Bizantin.

## Istòria
Trebizonda hot fondada en 756 avant Jèsus Crist per de mercadèirs milèsis venguts de Sinòpe.

Ja au concili de Nicèa, Trebizonda avèva lo son pròpre avesque. Aqueth èra inicialament sufraganèu dau de Fasis (Poti, en Georgia), puei au sègle 9, archivescat de la província de Lazica. Trebizonda demorèt ses eclesiastica grèga ortodòxa, e tanben armènia catolica e armènia gregoriana, dinc aus genocidis grècs e armèni cometuts per Turquia au sègle 20.

Au sègle XIX, Trebizonda èra lo caplòc dau Vilayet de Trebizonda.TREBIZONDA (Caplòc dau Vilayet). 

45000 abitants, daus quaus 5000 [armènis] gregorians, 1000 catolics, 10000 grècs ortodòxes e 29000 turcs.

Pòrt sus la mar Negre. – Escala principau dau comèrci de transit dab Pèrsia e Armenia.

Exportacion: laas, *tiftik*, pèths de crabas e d’oelhas, cera jauna, seu, gomas e arrosias, cassenòlas, havòlas, tobacs e *tumbekis*, hius e telas indigènas, òli de peish, notz, averans, hruts, legums, bòsc de bois, husta, lópias de noguèir, pega vegetau (*chirish*), oelhas, burres, etc.

L’exportacion en transit de Pèrsia tà Euròpa s’eslhèva a FR 8,105,225.

L’exportacion de Trebisonda daus produits d’Anatolia tà Euròpa s’eslhèva a FR 7,519,829.
Alan Walker

**Alan Olav Walker**, nascut lo 24 d'agost de 1997 a Northampton (Anglatèrra), es un discjòquei, autor, compositor e productor britanic ambe d'originas norvegianas.

Es fòrça popular dempuèi la sortida de sa composicion *Faded* (au cant : Iselin Solheim) qu'es estada un tube planetari en 2015.

## Discografia
### Singles
* *Faded* (2015, ambe Iselin Solheim)
* *Sing Me To Sleep* (2016, ambe Iselin Solheim)
* *Alone* (2016, ambe Noonie Bao)
* *The Spectre* (2017, ambe Jesper Borgen)
* *Ignite* (2018, ambe K-391, Julie Bergan e Seungri)
* *Darkside* (2018, ambe Au/Ra e Tomine Harket)

## Referéncias
Twenty One Pilots

**Twenty One Pilots** (estilizat **twenty øne piløts**, de còps simplificat en **TØP**) es de'n primièr un grop de pop e ròck independent anglofòn american, fondat en 2009 e originari de Columbus dins Ohio (Estats Units). 

**Twenty One Pilots** es a la debuta compausat de Tyler Joseph (cant, clavièrs), Nick Thomas (guitarra, bassa) e Chris Salih (percussions). Nick Thomas e Chris Salih se tiran del grop en 2011, Salih es remplaçat còp-sèc per Josh Dun. Es doncas en duò (Tyler Joseph e Josh Dunque) que **Twenty One Pilots** se  fa conéisser a partir de 2012.

Lor album de 2015, *Blurryface*, es una capitada internacionala colossala, vengut l'album de ròck lo mai vendut de las annadas 2010, gràcia als tubes *Stressed Out* e *Ride*. 

En 2016, lo grop a tornarmai un tube planetari ambe *Heathens*, single principal de la benda sonòra del filme american *Suicide Squad*. 

En 2022, los **Twenty One Pilots** an vendut mai de 10 milions de disques capvath lo monde entièr.

## Discografia
* 2009 : *Twenty One Pilots*
* 2011 : *Regional at Best*
* 2013 : *Vessel*
* 2015 : *Blurryface*
* 2018 : *Trench*
* 2021 : *Scaled and Icy*
* 2024 : *Clancy*
* 2025 : *Breach*

## Cançons mai conegudas
* *Stressed Out* (2015)
* *Ride* (2015)
* *Heathens* (2016)
* *Chlorine* (2019)

## Referéncias
Glèisa de Sant Miquèu

En caplòc dera Val d’Aran, Vielha, mos trobam era glèisa de Sant Miquèu. Destaque era sua imponenta tor campanau, assetiada sus ua portada. Eth maçacap e arquières balhen caractèr militar ath campanau.

Laguens deth temple se consèrve ua jòia deth romanic: eth Crist de Mijaran, et quau formaue part d’un ensem escultoric mès ampli, un devarament.


Fichièr:Glèisa de Sant Miquèu.jpg|Glèisa de Sant Miquèu


Çò de prumèr qu’atire era atencion deth visitaire quan s’enguarde er exterior dera glèisa de Sant Miquèu ei era sua imponenta tor campanau deth , assetiada sus ua portada en nartèx o nèira. Era madeisha solucion arquitectonica la veiram en Sant Martin de Gausac. Era portalada, datada entre es sègles  e , deven un fidèu testimòni dera evolucion artistica deth lenguatge romanic de cap as prumères formes gotiques: s’estructure a compdar de cinc arcs apuntats en degradacion a on se scenifiquen diuèrsi passatges biblics (era resurreccion, era gloria e eth lunfèrn o Judici Finau) a trauèrs d’elements escultorics antropomorfics. Trapam es madeishi elements ena portalada de Sant Estèue de Betren. Abantes d’entrar laguens dera glèisa, cau centrar era atencion en Crist Crucificat que presidie eth timpan dera antica portada originau romanica e qu’actuaument demore encastrat en mur de cogant junhut ara portalada; mòstre era tipica disposicion frontau e planèra deth Crist crucificat romanic, sonque vestit tamb un pelhòt (perizonium) enquias jolhs.


Fichièr:Crist de Mijaran statue.jpg|Crist de Mijaran
Un còp laguens dera bastenda religiosa, destaque eth batiader damb ua iconografia de motius vegetaus esculpida en relèu, fòrça pròpia des batiaderes araneses deth . Ath hons dera nau, subergés eth retaule que decòre era absida centrau, d’estil gotic e atribusit ath Mèstre de Vielha (s. ). Mès, sens dubte, era pèça mès emblematica que sauve autuament era glèisa ei eth Crist de Mijaran, ua talha romanica que formaue part d’un ensem escultoric mès ampli -un devarament-, pertanhent ara epòcs màger deth talhèr d’Erill la Val e qu’ei considerada ua des pèces mès representatives dera escultura rominca deth .

## Nòtes e referéncies
Tove Lo

right|200px|thumb|'''Tove Lo''' en 2014
**Tove Lo**, de son nom vertadièr **Tove Ebba Elsa Nilsson**, nascuda lo 29 d'octobre de 1987 a Estocòlme (Suècia), es una cantaira suedesa anglofòna, tanben autora e compositritz.

En 2011, **Lo** signa un contracte amb l'ostal de disques *Warner/Chappell Music*.

En 2012, s'assòcia a l'equipa britanica de produccion Xenomania e al productor suedés Alexander Kronlund e coescrich *Something New* de Girls Aloud e *We Got the World* d'Icona Pop.

**Lo** decidís de manténguer un trajècte de musiciana independenta per publicar de tròces mai personals. Aital, publica son primièr single, *Love Ballad*, en octobre de 2012, seguit d'un segond entitolat *Habits*, au mes de març de 2013. Aqueste coneis jà una polida capitada sus internet.

**Lo** participa al single *Run on Love* del discjòquei suedés Lucas Nord, publicat en junh de 2013 sus son album *Islands*. Collabòra en seguida sul single *Strangers* de Seven Lions e ambe Myon & Shane 54 per la benda sonòra del filme *The Mortal Instruments: City of Bones* (2013), e pel mini album "EP" de Seven Lions *World Apart* (2014).

En 2013, **Lo** co-escrich *Gold* de Victoria Justice e de tròces sus l'album *This Is... Icona Pop* d'Icona Pop.

**Lo** recep la proposicion de trabalhar ambe l'ostal de disc *Universal Music* en çò de que publica lo single *Out of Mind* en octobre de 2013. Signa fin finala en çò *d'Island* e *Polydor Records*.

Publica aital un primièr mini album "EP" *Truth Serum*, en 2013, abans de sortir son primièr album vertadièr, *Queen of the Clouds*, en 2014.

*Truth Serum* se classa 13en dels *charts* suedeses. Aqueste mini album compren doncas lo single *Out of Mind*, que se classa modèstament a la 39na plaça dels *charts* finlandeses, e sustot torna sortir en 2014 en segond single *Habits*, ambe aqueste còp una version adobada pel duò electrò Hippy Sabotatge, rebatejada *Stay High*. Aquesta version, *Habits (Stay High)*, ven un enòrme tube en 2014 dins lo monde entièr.

Lo primièr album de **Lo**, *Queen of the Clouds*, es alavetz publicat lo 24 de setembre de 2014, puèi en octobre de 2016, sortís *Lady Wood*, son segond album. En novembre de 2017, son tresen album *Blue Lips*, presentat coma la segonda partida de *Lady Wood*, es publicat a son torn.

## Discografia
* 2014 : *Queen of the Clouds*
* 2016 : *Lady Wood*
* 2017 : *Blue Lips*
* 2019 : *Sunshine Kitty*
* 2022 : *Dirt Femme*

## Referéncias
Josef Salvat

**Josef Salvat**, nascut lo 28 d'octobre de 1988 a Sydney (Austràlia), es un cantaire francofòn e anglofòn australian. Se fa conéisser per sa represa de *Diamonds* de Rihanna en 2014. En 2015, sortís son primièr album estúdio *Night Swim* que conten lo títol *Open Season (Une autre saison)*.

Demòra dempuèi d'annadas a Londres (Reialme Unit).

## Discografia
* 2015 : *Night Swim* 
* 2020 : *Modern Anxiety*
* 2022 : *Islands* 

## Cançons mai conegudas
* *Diamonds* (2014, represa de Rihanna)
* *Open season (Une autre saison)* (2015)

## Referéncias
Gotye

**Wouter De Backer**, mai conegut coma **Gotye** (prononciat [ɡo.tje]), nascut lo 21 de mai de 1980 a Brujas (Flandra bèlga), es un cantaire pop anglofòn, tanben musician, autor e compositor.

**Wouter De Backer** es nascut en Belgica, mas sa familha a emigrat cap a l'Austràlia mentre qu'aviá pas que dos ans. **Gotye** es tot simplament la fòrma fonetica de *Gautier*, la traduccion francesa de son prenom neerlandés **Wouter**. 

Lo 5 d'agost de 2011 publica un single tirat de son album *Making Mirrors*, *Somebody That I Used to Know*, en duò amb la cantaira neozelandesa Kimbra. Aquel títol vendrà un tube colossal dins lo mond entièr en 2012 e impausarà **Gotye** coma l'un dels cantaires los mai populars de sa generacion.

*Somebody That I Used to Know* es fach a partir d'un escapolon de *Seville*, un tròç de 1967 de l'artista brasilian Luiz Bonfá.

## Discografia
* 2003 : Boardface 
* 2006 : Like Drawing Blood 
* 2007 : Mixed Blood 
* 2011 : Making Mirrors 

## Referéncias
Nickelback

**Nickelback** es un grop de ròck *pòst-grunge* e metal anglofòn originari de l'Albèrta au Canadà. Lo grop es actualament compausat de Chad Kroeger al cant e a la guitarra sòlo, de Ryan Peake a la guitarra ritmica, de Mike Kroeger a la guitarra bassa e de Daniel Adair a la batariá e a las percussions. Daniel Adair es lo quatren bataire del grop après Ryan Vikedal, Mitch Guindon e Brandon Kroeger. Pendent las viradas del grop, Tim « Timmy » Dawson, lo tecnician guitarra de Chad Kroeger, interprèta mantuns títols al piano e a la guitarra. Timmy es doncas lo cinquen sòci del grop : trabalha ambe Nickelback dempuèi 2003. 

**Nickelback** es l'un dels grops ròcks los mai populars del Canadà : an vendut mai de 50 milions d'albums capvath lo monde entièr, e es tanben lo segond melhor vendeire estrangièr de ròck dins las annadas 2000 als Estats Units, darrièr los Beatles. La revista *Billboard* los classa coma lo grop de ròck de la decennia e lor tube de 2002 *How You Remind Me* es estat repertoriat coma la cançon ròck de la decennia aus Estats Units.

## Discografia
* 1996 : *Curb*
* 2000 : *The State*
* 2001 : *Silver Side Up*
* 2003 : *The Long Road*
* 2005 : *All the Right Reasons*
* 2008 : *Dark Horse*
* 2011 : *Here and Now*
* 2014 : *No Fixed Address*
* 2017 : *Feed the Machine*
* 2022 : *Get Rollin*'

## Referéncias
Hozier

**Andrew Hozier-Byrne**, o mai simplament **Hozier**, nascut lo 17 de març de 1990 a *Bray* dins lo comtat de Wicklow (Irlanda), es un musician e cantaire anglofòn, tanben autor e compositor.

Es mai que mai conegut per son tube mondial *Take Me to Church* en 2014.

## Discografia
* 2014 : *Hozier*
* 2019 : *Wasteland, Baby!*
* 2023 : *Unreal Unearth*

## Referéncias